Ուրախ Հանգստարան

Ուրախ հանգստարան (ռում.՝ Cimitirul Vesel), հանգստարան մը Ռումանիոյ Մարամուրեշ (ռում.՝ Maramureș) կոմսութեան Սէփընցա գիւղին մէջ։ Յայտնի է իր վառ ու գոյնզգոյն շիրմաքարերով, որոնք զարդարուած են նայիֆ արուեստի ոճին բնորոշ ինքնատիպ նկարներով ու բանաստեղծական տողերով, ուր ներկայացուած են թաղուած մարդիկը կամ անոնց կեանքէն դրուագներ։ Հանգստարանը դարձած է թանգարան մը՝ բաց երկինքին տակ եւ զբօսաշրջութեան ազգային կեդրոն։ Սա հանգստարանին առանձնայատկութիւնն այն է, որ անոր ընդհանուր տեսքը կը հակասէ Եւրոպայի մէջ մահուան՝ որպէս սգալի ու մռայլ երեւոյթի ըմբռնման։ 2009 թուականէն տեղի կ'ունենայ «Երկար Ճամբայ դէպի Ուրախ Հանգստարան» փառատօնը: Հիմնադիր Ոչ սովորական հանգստարանի հիմնադրումը կը կապուի Սթան Եոան Փէթրաշի (ռում.՝ Stan Ioan Pătraş) անուան հետ։ Ան տեղաբնակ մըն էր, որ կը զբաղէր փայտի վրայ փորագրութեամբ։ 1960-ական թուականներուն հանգստարանին մէջ յայտնուեցան 800-է աւելի կաղնեայ խաչեր, որ պատրաստուած էին Սթան Եոան Փէթրաշի կողմէ։ Անոր շիրմաքարին գրուած է՝ Իմ կեանքի ողջ ընթացքինԵս ոչ մեկուն վատութիւն ըրած եմ ... ռում.՝ Cîte zile am trăit Rău la nime n-am dorit Պատկերասրահ Ծանօթագրութիւններ